**Tööleht “Mis on tehisaru?”**  
Tehisaru pole sugugi uus tehnoloogia, ent tänapäeva tehisaru mudelid, näiteks ChatGPT või Midjourney, oskavad teha asju, mida need seni pole suutnud. See on omakorda toonud kaasa inimeste suure huvi, ent ka palju küsimusi: mis see tehisaru on, kuidas see töötab, kas see on targem kui inimene? Neuroteadlane ja Tartu Ülikooli arvutiteaduse instituudi kaasprofessor Jaan Aru räägib selles e-tunnis tehisarust, selle erinevusest inimaruga, ning toob näiteid, kuidas tehisaru inimaruga koostööd saab teha.

**Kasuta töölehte nii:**

* enne otseülekannet pane kirja, kuidas erinevad tehis- ja inimaru;
* otseülekande ajal küsi esinejatelt küsimusi;
* pärast otseülekannet osale grupitöös.

**ENNE OTSEÜLEKANDE VAATAMIST**

Mille poolest sinu arvates erinevad tehisaru ja inimaru? Too välja 3-4 erinevust.

1) ...............................................................................................................................................

2) ...............................................................................................................................................

3) ...............................................................................................................................................

4) ...............................................................................................................................................

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele, saad YouTube’i otseülekande ajal külalisõpetajalt küsimusi küsida. Lisa vestlusesse või palu õpetajal oma küsimus vestlusesse lisada nii: ***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**OTSEÜLEKANDE JÄREL TEHKE GRUPITÖÖ JA ESITAGE OMA TULEMUSI KLASSILE**

1) Jagunege 3-4-liikmelistesse gruppidesse. Mõelge 5 minuti jooksul välja 2-3 ülesannet, mille esitamisel ilmneksid tehisaru piirangud.

1) ...............................................................................................................................................

2) ...............................................................................................................................................

3) ...............................................................................................................................................

2) Valige enda pakutud ülesannete hulgast üks, mida klassikaaslastele esitleda. Sisestage ülesanne ChatGPT keskkonda ja vaadake, kas ja kuidas ChatGPT sellega hakkama saab. Arutlege klassiruumis, miks tehisaru sai või ei saanud ülesandele vastuse andmisega hakkama.